b'\n_START_ARTICLE_\nKronik\n_START_PARAGRAPH_\nEn kronik er en l\xc3\xa6ngere artikel i en avis eller et tidsskrift om (i de fleste tilf\xc3\xa6lde) et aktuelt emne. Som regel har den en fast plads i publikationen, ofte sammen med l\xc3\xa6serbreve, leder o.l. S\xc3\xa6dvanligvis er kronikker skrevet af en person, der ikke er ansat ved den p\xc3\xa5g\xc3\xa6ldende publikation, men har et s\xc3\xa6rligt kendskab til det behandlede emne._NEWLINE_En kronik vil ofte v\xc3\xa6re en ret lang artikel, der er besl\xc3\xa6gtet med essayet og ligesom essayet gerne vil belyse mange sider af en sag \xe2\x80\x93 eller begivenhed. En kronik er et partsindl\xc3\xa6g, og kronik\xc3\xb8ren p\xc3\xa5st\xc3\xa5r ikke, at det er den hele og fulde sandhed, der l\xc3\xa6gges frem._NEWLINE_Navnet Kronik kommer af det gr\xc3\xa6ske Chronos (tid)._NEWLINE_Kronikken beh\xc3\xb8ver ikke at handle om noget, der er aktuelt. Ofte behandler og kommenterer kronikken brede emner, som fx kultur og uddannelse. En kronik breder sit emne ud p\xc3\xa5 en m\xc3\xa5de, s\xc3\xa5 l\xc3\xa6sere uden s\xc3\xa6rligt forh\xc3\xa5ndskendskab til sagen kan forst\xc3\xa5 budskabet. _NEWLINE_I Danmark blev genren indf\xc3\xb8rt af dagbladet Politiken, der bragte den f\xc3\xb8rste kronik den 16. maj 1905 og ogs\xc3\xa5 navngav f\xc3\xa6nomenet (der dog de f\xc3\xb8rste 14 dage bar navnet "Politikens F\xc3\xb8ljeton".\n_START_SECTION_\nKronikken p\xc3\xa5 htx\n_START_PARAGRAPH_\nI danskfaget p\xc3\xa5 htx er kronikken en eksamensgenre som minder om virkelighedens kronik.'